Sy kinderjare was onbesorg en gelukkig. Volgens sy eie oorvertelling is hy “opgevoed in die vrese van die Here en touwys gemaak in wêreldlike kennis deur” sy “moeder veral, wat besonder skrander was”.
Coetzee is in 1902 vir die eerste keer skool toe ná die Driejarige Oorlog, maar na ’n privaat rebelleskool onder ene G. Knothe. Ná sowat ’n jaar het mnr. Knothe die dorp Venterstad verlaat en is Coetzee noodgedwonge na die goewermentskool waar die kinders van Kaapse rebelle aanvanklik verag en/of afgeknou is.
Feitlik alle onderwys aan die Jongenskool op Worcester was destyds deur medium van Engels, met net ’n bietjie onderrig in Hollands.
Nadat hy die gekombineerde graad B.A.-Sc. (Kuns en Wetenskap) behaal het, is hy deur die toedoen van ds. Willem Postma, wat toe predikant van Bloemfontein was, na die Grey-universiteitskollege in die Vrystaatse hoofstad om verder in geskiedenis en opvoedkunde te studeer. In Junie 1914 het hy die Voorlopige Unie-O.1 in Afrikaans afgelê. Die Finale O.1 het hy in 1917 aan die GUK behaal met ’n verhandeling oor Die onderwys van die geskiedenis op middelbare skool.
In 1921 kom die M.A. (Moderne Tale) aan die beurt met ’n verhandeling oor Faktore in die opbloei van die Afrikaanse taal (volgens ’n ander bron Die faktore vir die opbloei van die Afrikaanse letterkunde) en in 1923 die M.Ed. met ’n verhandeling oor Adolessente psigologie.
Dr. G.C.P. van der Vyver skryf in My erfenis is vir my mooi (die gedenkboek by die eeufees van die Teologiese Skool Potchefstroom, 1969) dat dit moeilik is om in die beperkte omvang van die lewenskets in daardie boek ’n volledige beeld van “hierdie groot geleerde” te gee; daarom neem hy die woorde oor van “’n beter kenner as skrywer hiervan” (wie se naam hy nie noem nie):
Dr. Van der Vyver skryf hy het deur middel van sy geskrewe en gesproke woord ’n stempel afgedruk op die onderwys in Suid-Afrika.
“Wat ’n seën dat hierdie diep gelowige onderwysman en kultuurleier van formaat sy kragte van hart en verstand aan die PU vir CHO kon gee. Die tyd van sy rektorskap word dan ook gekenmerk deur fenomenale groei en uitbreiding.”
Frans van Dyk Sy seun, Charl, bly ‘n paar huise van ons af in Kokanje. Hy is onlangs in die Versorgingseenheid opgeneem na ‘n geleidelike verswakking van sy gesondheid. Dit gaan op die oomblik nie baie goed met hom nie. Hy is baie swak en verduur baie pyn.
Marelize Coetzee Tom Larney, my man Chris Coetzee sê hy moes al die pad vir oupa boeke aandra om te lees… al die nuwe doktorale en meestersgraad verhandelings. Hy het dit blykbaar afgewissel met die Mills en Boons wat die tannies in die versorgingsoord vir hom aangedra het! Ek vind die storie altyd baie amusant! 🤣 🤣